google/wiki40b huggingface dataset:
Tomo vaikystės Evangelija

Tomo vaikystės Evangelija – ankstyvosios krikščionybės apokrifas. Manoma, kad tai buvo pirmas krikščionių bandymas aprašyti pirmuosius dvylika Jėzaus vaikystės metų, užpildant kitose evangelijose paliktą spragą.
Tekstas pasakoja apie Jėzaus vaikystę, kupiną fantastinių, kartais žiaurių stebuklų. Beveik kiekvienas epizodas yra palydimas stebuklo, demonstruojančio Jėzaus galybę. Jėzus prakeikia vaiką, trukdžiusį jam žaisti, ir vaikas ima džiūti, prakeikia berniuką, sudavusį jam į šoną, ir vaikas miršta. Kaimynus, pasiskundusius Jėzaus elgesiu, jis ištinka aklumu.
Tomo vaikystės evangelijoje nurodomas jos autorius – „izraelitas Tomas“, kurį buvo bandoma tapatinti su apaštalu Tomu. Anksčiausia įmanoma evangelijos parašymo data – 80 metai, kada pasirodė Luko evangelija, iš kurios nusirašyta istorija apie Jėzų šventykloje. Vėliausia įmanoma parašymo data – 185 metai, kada šv. Irenėjus pacituoja šio apokrifo tekstą.
Epizodas, kuriame Jėzus lipdo iš molio paukščius ir įkvepia jiems gyvybę, randamas ir Korane – pagal tai galima spręsti, kad tekstas darė įtaką VII amžiaus arabiškajai tradicijai.
Christelijke Encyclopedie

Christelijke Encyclopedie – Nyderlanduose išleista enciklopedija apie krikščionybę.
Autorius – J. H. Kok
Pirmas leidimas pasirodė 1926–1929 metais; papildytas 1931.
Redaktorius – teologas F. W. Grosheide (1881-1972), taip pat prisidėjo valstybės sekretorius J. H. Grosheide.
Ariogalos herbas

Aprašas

Raudoname herbinio skydo lauke du sukryžiuoti sidabriniai kardai su auksiniais efesais smaigaliais ir ašmenimis į viršų. Po skydu sidabriniame kaspine devizas – VERČIAU GYVYBĘ PRARASIM NEI LAISVĘ.

Simbolika

Sukryžiuoti ašmenimis į viršų kardai simbolizuoja gyventojų ryžtą ginti miesto ir valstybės laisvę.

Istorija

Pirmą kartą Ariogalai herbą suteikė Stanislovas Augustas 1792 m. balandžio 12 d. Vėliau, pasikeitus politinei padėčiai, pradėjus naikinti savivaldas, Ariogala prarado herbą. XIX a. viduryje herbą aprašė Motiejus Valančius, pasinaudojo Simono Daukanto surinkta medžiaga ir Lietuvos Metrika. Aprašant suklydo paminėdamas, kad herbe vaizduojami du kalavijai. Vėliau, pagal tokį aprašymą Tadas Daugirdas ir Bronius Šaliamoras sukūrė herbinį atviruką. Apie 1935 m. Marijanas Gumowskis taip pat savaip interpretavo Ariogalos herbą pavaizduodamas jame du kalavijus, bet geležtės buvo nukreiptos žemyn, o tai simbolizuoja kovos pabaigą, ginklų sudėjimą. 1956 m. atgavus miesto teises, Ariogala atgavo ir miesto herbą. Lietuvos heraldikos komisija atkūrė herbą pagal vienintelį išlikusį originalų piešinį, rastą Lietuvos Metrikoje.
Ariogalos herbas patvirtintas Lietuvos Prezidento 2001 m. lapkričio 15 d. Dailininkas Raimondas Minkevičius.
Jenna Jameson

Biografija

Jenna Jameson gimė Las Vegase, JAV, nuo 16 metų pradėjo šokti striptizą klubuose, o po kelerių metų persikėlė į Kaliforniją ir nusifotografavo „Hustler“, „Penthouse“ ir „Cheri“ žurnaluose bei suvaidinusi keliuose porno filmuose, pasirašė sėkmingą sutartį. 1993 metais nusifilmavo pirmajame filme, per 3 metus pelnydama 3 suaugusiųjų filmų apdovanojimus. 2004 m išleido autobiografiją „How to Make Love Like a Porn Star: A Cautionary Tale“. Jenna Jameson yra viena geriausiai apmokamų aktorių filmų suaugusiems industrijoje.
Aja (kyšulys)

Aja (ukr. Айя, krym. Ayya, sen. gr. Άγια) – kyšulys pietinėje Krymo pakrantėje, į pietryčius nuo Balaklavos (Ukraina). Smarkiai (13 km) išsišauna į Juodąją jūrą. Paviršius kalnuotas (aukštis iki 558,5 m), priklauso Krymo kalnų masyvui. Į rytus nuo Ajos tekšo Laspio įlanka. Ties kyšulio pagrindu yra grotų. Aplink kyšulį yra reliktinė pušų giraitė.
Kyšulio pavadinimas graikų kalba reiškia „šventoji“.
Pirmas įspūdis

Pirmas įspūdis – susiformuojanti greita nuomonė apie pirmą kartą sutiktą asmenį, įtakojanti tolesnį šio asmens veiklos ir asmenybės vertinimą. Įspūdžio tikslumas skiriasi priklausomai nuo stebėtojo ir stebimo objekto (asmens, objekto, scenos ir pan.).  Pirmieji įspūdžiai grindžiami įvairiausiomis savybėmis: amžiumi, rase, kultūra, kalba, lytimi, fizine išvaizda, akcentu, laikysena, balsu, esančių žmonių skaičiumi ir laiku, per kurį galima savybes tinkamai įvertinti. Pirmieji įspūdžiai, kuriuos individai sukuria kitiems, gali labai įtakoti tai, kaip su jais bus elgiamasi ir kaip į juos žiūrima daugelyje kasdienio gyvenimo aplinkybių.
Harvardo verslo mokyklos pirmojo įspūdžio tyrimai rodo, kad žmonės labiau teigiamai reaguoja į tuos, kurie aplinkiniams atrodo kaip patikimi, o ne įsitikinę. Geras pirmasis įspūdis leidžia kurti su žmonėmis norimus ar reikiamus ryšius, blogas – gali kainuoti naują darbą ar karjerą, sutrukdys užmegzti asmeninę draugystę. Pirmas įspūdis svarbus sukuriant socialinį kontaktą.
Kulalių skaldyklos akmenynas

Istorija

Šioje vietoje XX a. 7–9 dešimtmetyje veikė akmenų sprogdykla, į kurią buvo vežami melioruojamuose aplinkiniuose Skuodo rajono laukuose surinkti stambūs akmenys. Čia juos sprogdino ir ruošė akmens skaldos gamybai. Išlikę nesusprogdinti rieduliai šiuo metu sukrauti į šešias, 100 m ilgio eiles. Riedulių dydis svyruoja nuo 0,36 (0,3 x 0,4 x 0,3) iki 3,66 (2,2 x 1,85 x 0,9) kub.m.
Spinta

Spinta – baldas indams ar drabužiams laikyti. Pasiturintys valstiečiai turėjo spintų jau XVIII a. pab. Jos ypač paplito nuo XX a. pradžios. Pačios seniausios lietuviškos spintos buvo vieneriomis durimis, nuo XIX a. pab. paplito dvejomis, o nuo XX a. – trimis durimis. Senosios spintos buvo be stalčių, o nuo XIX a. pab. ėmė plisti su stalčiais. Spintos buvo puošiamos drožtais reljefiniais ir augalinių, gyvūninių motyvų ornamentais, tapytais rudame, žaliame, mėlyname fone. Spintos viršuje būdavo profiliuotas karnizas.
Apriorizmas

Apriorizmas – socialinių ir ekonominių reiškinių aiškinimo metodas, teigiantis, kad tam tikros žinios egzistuoja nepriklausomai nuo patyrimo ir yra logiškai pirmesnės už patyrimą.
Apriorizmas yra vienas iš prakseologijos ir ekonomikos mokslo metodų.
Ekonomikos teorijoje reiškiniai nagrinėjami nepriklausomai nuo to, ar jie kada nors vyko, vyksta ar vyks realioje tikrovėje, t. y. aprioriškai. Šiuo požiūriu ekonomika yra artimesnė logikos mokslams, matematikos teorijai, Euklido geometrijos postulatams, o ne konkrečius įvykius nagrinėjančiai istorijai ar geografijai.
Kirbaičiai

Istorija

Kaimo dalį 1950 m. užėmė rusų kariuomenė, kai buvo statomas naujasis Zoknių aerodromas. Vėliau iškeldinti ir kiti gyventojai. 1950–1991 m. kaimo žemė priklausė kolūkiui „Didysis spalis“.

Aplinkinės gyvenvietės

ŠIAULIAI – 8 km
Pročiūnai – 2 km
Vėgėliai – 2 km
Zokniai – 4,5 km
Gudeliai – 2,5 km
ŠILĖNAI – 3 km
ŠNIŪRAIČIAI – 5 km
Latvių mitologija

Latvių mitologijos tyrinėjimas

Nuosekliausius latvių mitologijos tyrinėjimus vykdė Pėteris Šmitas, surinkęs daug tautosakos duomenų. 1918 metais jis išleido leidinį „Latvių mitologija“ apie senovės latvių dievus, mitologines būtybes ir papročius . Svarbios medžiagos buvo surinkęs W. Mannhardtas, išleidęs baltų mitologijos šaltinių rinkinį.

Latvių mitologijos šaltiniai

Latvių mitologijos šaltiniai ne tokie gausūs, palyginus su lietuvių. Pagrindinis šaltinis – tautosaka. Taip pat yra vokiečių kronikų. XVIII a. II pusėje išleistas periodinis leidinys „Gelehrte Beytrage“, kur minima daug dievybių. Taip pat Senojo Stenderio gramatikos priedas, J. Langės žodynas (nelabai patikimas, dėl autoriaus neobjektyvumo)

Ryšiai su kitomis mitologijomis

Latvių mitologija yra kilusi iš senosios indoeuropiečių mitologijos ir priklauso tai pačiai baltų grupei, dėl to daugelis dievybių artimos lietuvių ir prūsų dievybėms.
Tačiau vis tik ji yra visiškai savarankiška. Joje esti daug deivių, vadinamų motėmis. Pėteris Šmitas mano, jog latviai tokį kultą perėmė iš seniau Latvijos teritorijoje matriarchalinėje santvarkoje gyvenusių žmonių.
Skirtumų skaičiavimo mašina

Skirtumų skaičiavimo mašina – Č. Babidžo suprojektuota sistema, skirta polinomų reikšmių lentelių sudarymo automatizavimui. Ji rėmėsi baigtinių skirtumų metodu. Ją galima laikyti pirmuoju kompiuterio pagal dabartine sampratą prototipu. Ji nuo kitų to meto skaičiuotuvų skyrėsi tuo, kad savo mechanizme turėjo užprogramuotas matematikos taisykles.

Prielaidos

XIX a. pradžioje matematines lenteles (logaritmų ir trigonometrinių funkcijų) sudarinėjo ištisos matematikų komandos naudodamos primityvias priemones. Kadangi tie žmonės atlikdavo skaičiavimus, juos vadino „kompiuteriais“ (angl. computer). Šiuo terminu įvardijama pareigybė vis dar egzistavo ir XX a. penktajame dešimtmetyje.
Problema buvo ne tik rutininio darbo apimtis, bet ir daugybė klaidų lentelėse. Tad buvo stengiamasi kažkiek automatizuoti tą veiklą. Šikardo, B. Paskalio ir G. Leibnico sukurti prietaisai nelabai tiko praktiniam panaudojimui.

Sukūrimo istorija

Skirtumų mašinos paskirtis buvo skaičiuoti sudaryti polinominių funkcijų reikšmių lenteles. Mat jomis galima aproksimuoti logaritmus ir trigonometrines funkcijas. Pirminė Skirtumų mašinos idėja 1786 m. kilo J. H. Mueller'iui. Tačiau ji buvo užmiršta.
Ją atgaivino Č. Babidžas Karališkajai astronomijos draugijai nusiuntęs straipsnį „Pastaba apie mechanizacijos pritaikymą labai didelių matematinių lentelių skaičiavimams.“ Vyriausybė skyrė lėšų šiam projektui. Č. Babidžas mašinos sukonstravimui pasamdė J. Klemensą. 1832 m. viena mašinos dalis buvo baigta. Ją sudarė apie 2000 detalių.
Tačiau 1833 m. darbai nutrūko Klemensui reikalaujant kompensuoti persikėlimo išlaidas. 1834 m. Č. Babidžui kilo Analitinės mašinos idėja. Vėliau jis vėl grįžo prie Skirtumų mašinos ir pagerino jos konstrukciją (1847–1849 m.). Įkvėptas Č. Babidžo idėjų, Georg Scheutz'as sukonstravo kelias skirtumų mašinas, kurių vieną 1859 m. pardavė Britanijos vyriausybei. Vėliau jų konstrukciją patobulino Martinas Wiberg'as, tačiau naudojo tik logaritmų lentelėms sudarinėti. O 1876 m. Filadelfijos parodoje inžinierius George Bernard Grant'as demonstravo savo konstrukcijos skirtumų mašiną. Ji buvo 8 pėdų pločio, 5 pėdų aukščio ir turėjo 15 tūkst. judančių detalių.

Atkūrimas

1989–1991 m. Londono mokslo muziejuje, 200-ųjų Č. Babidžo gimimo metinių progai, skirtumų mašina buvo sukonstruota pagal pradinius patobulintos versijos Č. Babidžo brėžinius. Juose rasta keletas netikslumų, kuriuos reikėjo pataisyti. Ją sudaro apie 4000 detalių iš plieno, geležies ir bronzos. Ji sveria 2,6 tonos, yra 10 pėdų pločio ir 6,5 pėdų aukščio. Ji gali skaičiuoti 7-ojo laipsnio polinomus, kurių reikšmių skaičiavimus atlieka 31 skaitmens tikslumu. Tačiau skaičiavimams atlikti rankeną reikia pasukti šimtus arba net tūkstančius kartų. 2000 m. buvo sukonstruotas ir Č. Babidžo sumanytas spausdintuvas, skirtas skirtumų mašinos skaičiavimo rezultatams spausdinti.
Mykolas Sluckis

Biografija

Gimė Panevėžio žydų šeimoje. Prasidėjus TSRS-Vokietijos karui, buvo pionierių stovykloje Palangoje, iš čia, kilus vokiečių-sovietų karui, evakuotas į TSRS gilumą, gyveno vaikų namuose.
Pirmoji M .Sluckio knyga „Aš vėl matau vėliavą“ pasirodė 1948 m., pirmasis romanas „Geri namai“ – 1955 m. Lietuvos rašytojų sąjungos narys nuo 1949 m. 1951 m. baigė rusų filologijos studijas Vilniaus universitete. 1950–1951 m. redagavo žurnalą „Žvaigždutė“, 1952–1954 m. Rašytojų sąjungos prozos konsultantas, 1954–1959 m. – valdybos sekretorius. Vėliau atsidėjo rašytojo darbui.
Ankstyvaisiais kūrybos metais išleido mažosios prozos rinkinius vaikams, vėliau išgarsėjo prozos kūriniais, apsakymų ir novelių rinkiniais. Jo kūrybai būdingas lyrizmas, impresionistinė pasakojimo maniera, gili veikėjų psichologinė analizė, vidinio monologo įtaiga.
M. Sluckio kūriniai išversti į 14 užsienio kalbų. Pagal jo scenarijų 1966 m. LKS sukurtas meninis filmas „Laiptai į dangų“ (rež. Raimondas Vabalas).
1965 m. kartu su E.Mieželaičiu lydėjo Ž.P.Sartrą jo kelionės po Lietuvą metu.
Evora

Geografija

Miestelis įsikūręs 130 kilometrų nuo Lisabonos, 280 kilometrų nuo Faro, 290 kilometrų nuo Portimauno, 410 kilometrų nuo Porto ir 65 kilometrų nuo Ispanijos pasienio.

Įžymybės

Evoroje yra romėnų šventykla, katedra bei iš žmonių kaulų padaryta Capela dos Ossos koplyčia. Ši koplyčia padaryta mažiausiai iš 5000 žmonių kaulų.

Istorija

Evoros kaulų koplyčia yra Šv. Pranciškaus bažnyčioje. Koplyčia pradėta statyti XV a. pabaigoje, o baigta XVI a. pradžioje. Virš koplyčios įėjimo arkos yra išgraviruoti žodžiai „Mes, kaulai gulintys čia, laukiame tavųjų“. Koplyčios tolimajame gale kabo du skeletai: vyro ir mažo vaiko. Yra sakoma, kad šie amžių senumo kūnai yra mirštančios žmonos ir mamos prakeiksmo aukos. Iš tėvo ir sūnaus padarys stebuklą ir ją išgydys, tačiau gydimas iš tikrųjų ją nužudė. Todėl mirdama ji prakeikė juos, kad jų kūnai niekada nenukristų nuo jų kaulų. Dabar ant kabančių kaulų toli gražu nėra likę kūno išskyrus keletą odos likučių.
Vartono verslo mokykla

Reputacija

Vartono verslo mokykla yra pastoviai linksniuojama finansinėje spaudoje, kaip pati prestižiskiausia verslo mokykla. Nuo 2000 m. iki 2009 m. Vartonas buvo išrinktas kaip geriausia verslo mokykla. „Financial Times“ ir 2011 m. Vartoną kartu su Londono verslo mokykla įvertino, kaip pačius geriausius universitetus. Vartonas nuosekliai gauna pačius geriausius įverčius ir iš darbdavių bei akademinės aplinkos.
Remiantis „Forbes“ duomenimis, maždaug 90 % milijardierių, užsidirbusių MBA laipsnį ir paskui suklestėjusių iš finansų verslo, yra baigę vieną iš trijų Gebenės lygos mokyklų: Harvardo verslo mokyklą, Kolumbijos verslo mokyklą arba Vartoną.
Daugiau nei 50 % studentų, įgijusių MBA laipsnį, įsidarbina elitiniuose investiciniuose bankuose ir jau pirmais metais uždirba 180 000 JAV dolerių. Kitus 30 % studentų išgraibsto „McKinsey & Co.“, „Boston Consulting Group“ ir „Bain & Company“ vadybos konsultacijų įmonės. Likusi studentų dalis dažniausia įsilieja į pirmaujančių pasaulyje privataus kapitalo ir apribotos rizikos fondų valdymo bendrovių, tokių kaip „Citadel LLC“, „Silver Lake Partners“ ar „Blackstone“ gretas.
Valentija

Valentija (air. Dairbhre, angl. Valentia Island) – sala pietvakarių Airijoje, Kerio grafystėje, šalia Iverago pusiasalio. Su Airijos sala jungiasi Portmadžio tiltu. Valentijos salos ilgis 11 km, plotis 3 km. ~650 gyventojų. Didžiausia gyvenvietė – Naitstaunas. Valentijoje 1857 m. buvo įkurtas pirmojo transatlantinio telegrafo kabelio rytinis terminalas.
Oilerio formulė

Oilerio formule vadinama formulė \mathsf{e}^{i \phi} = \cos( \phi ) + i \sin( \phi ), čia i – menamasis vienetas.
Įdomu pastebėti, kad | \mathsf{e}^{i \phi} | =\cos^2( \phi ) +  \sin^2( \phi )= 1.
Iš formulės išplaukia, kad  \mathsf{e}^{i \phi} = \mathsf{e}^{i ( \phi + 2 \pi ) }=\cos(\phi+2\pi) +  i\sin(\phi+2\pi).

Pasiūlė Leonardas Oileris.
Kaišiadorių rajono apylinkės teismas

Kaišiadorių rajono apylinkės teismas – apylinkės teismas Vidurio Lietuvoje. 6 teisėjai. Teritorija – Kaišiadorių rajonas. 2-osios instancijos teismas – Kauno apygardos teismas.
Adresas: Gedimino g. 87, LT-56146 Kaišiadorys.
Leliūnai (Molėtai)

Istorija

1669 m. kaimas minimas Videniškių,
1682 m. – Molėtų krikšto metrikų knygoje.
The Adicts

Muzika

The Adicts muzika nebuvo įprastinis punk rokas. Dažnai į savo kūrinius įpindavo smuiko ar pianino solo. Naudodavo ir kitokius neįprastus instrumentus.
Skirsnemunė

Pavadinimo kilmė

Spėjama, kad Skirsnemunė yra Christmemel pilies, stovėjusios priešingame Nemuno krante, modifikuotas vertinys: sandas Christ- buvo adaptuotas pagal apytikrį skambėjimą, o Memel vokiškai reiškia „Nemunas“.
Kita versija byloja, kad senovėje čia „skyrėsi“ Nemunas, upės vagoje buvusi didelė sala su pievomis ir ganyklomis. Ji tęsėsi nuo Šilinės iki Skirsnemunės.
Berčiūnų pilkapynas

Pilkapynas

Yra apie 40 apardytų pilkapių. Sampilai apie 7–12 m skersmens ir iki 1,2 m aukščio; kai kurie su akmenų vainikais. Vieną pilkapį, kurio sampilo aukštis 0,9 m, skersmuo 13 m 1909 m. kasinėjo Ivanas Abramovas; rado nedegintų mirusiųjų kapų. Iš suardytų kapų surinkta III a. – VII a. papuošalų: antkaklių šaukštiniais ir kūginiais galais, lankinė žieduota segė, smeigtukas profiliuota galvute bei kitų dirbinių. 1948 m. ir 1968 m. žvalgomuosius tyrimus atliko Istorijos instituto, 1975 m. ir 1982 m. Kultūros paveldo mokslinio centro archeologai. Dalį radinių saugo Vytauto Didžiojo karo muziejus ir Panevėžio kraštotyros muziejus.
Emino slėnis

Emino slėnis (kin. 额敏谷地, pinyin: Émǐn gǔdì) – dubuma Vidurinėje Azijoje, ties Kazachstano ir Sindziango siena. Užima 65 tūkst. km² plotą. Tai nenuotakus baseinas, kuriame telkšo druskingi Alakolio ir Sasykolio ežerai, teka Emino upė. Šiaurėje Tarbagatajaus kalnai skiria nuo Zaisano ežero ir Irtyšiaus baseino, pietryčiuose kalnai skiria nuo Džiungarijos lygumos ir joje plytinčios Gurbantiungiuto dykumos. Vakaruose pereina į Balchašo–Alakolio dubumą.
Emino slėnyje plyti stepės. Veši eraičinai, ašuotės, gyvena reti Vidurinės Azijos kirai (Ichthyaetus relictus), garbanotieji pelikanai (Pelecanus crispus), galimai išlikę saigų, snieginių leopardų.
Ramūnas Godeliauskas

Biografija

1991 m. baigė Telšių Atžalyno vidurinę mokyklą, 1998 m. baigė Lietuvos Teisės akademiją, teisininkas.
1994–1996 m. dirbo Lietuvos transporto policijos valdybos Kovos su narkotikais skyriuje. 1996–2004 m. dirbo Rokiškio rajono policijos komisariato Ekonominių nusikaltimų tyrimų ir Organizuoto nusikalstamumo tyrimo skyriuose. 2004–2014 m. Rokiškio rajono savivaldybės administracijos Juridinio ir personalo skyriaus vedėjas.
2004–2019 m. MB „Dvaruva“ vadovas, 2009–2019 m. UAB „Rokvesta“ juristas. 2016–2019 m. Seimo nario Raimundo Martinėlio padėjėjas. Nuo 2019 m. Rokiškio rajono meras.
2007 m., 2011 m. (mandato atsisakė) ir nuo 2019 m. Rokiškio rajono savivaldybės tarybos narys. 
2002 m. Liberalų demokratų partijos, 2006–2014 m. partijos Tvarka ir teisingumas (liberalai demokratai) narys. 2018 m. įkūrė visuomeninį rinkiminį komitetą "Vieningi kartu su Ramūnu Godeliausku" ir su komanda dalyvavo 2019 m. savivaldybių tarybų rinkimuose.
Sutuoktinė Ramunė, vaikai Greta, Marius.
Dvarčionių geomorfologinis draustinis

Dvarčionių pieva

Tai pieva draustinio šiaurėje, į šiaurės rytus nuo Dvarčionių, į vakarus nuo Baniškių, prie Plytinės gatvės. Per pievą prateka Dvarčionės upė, kuri toliau įteka į šalimais telkšantį tvenkinį.
Dvarčionių pievoje aptinkama ekologiškai svarbių gamtinių buveinių – šienaujamų mezofitų pievų, aliuvinių pievų ir briedgaurynų fragmentai. Pievai reikalinga nuolatinė priežiūra – šienavimas, nes nustojus šienauti ji užželia menkaverčiais krūmynais. Joje auga gegūnės, paprastieji kardeliai. Čia peri pievų paukščiai: griežlės, pieviniai kalviukai, geltongalvės kielės, pempės ir kt. Tokių pievų kaip ši, urbanizuotose teritorijose yra mažai išlikę.
Nuo 2008 m. VšĮ „Baltijos aplinkos forumas“ kasmet organizuoja talkas, kurių metu sukuriamos sąlygos šioms retoms rūšims gyventi. Sutvarkyti apleistą turtingą rūšių erdvę įkvėpė žinomas Lietuvos botanikas Valerijus Rašomavičius.
MFK Lokomotíva Zvolen

Istorija

Klubo ištakos siekia 1902 m.
Arnoldas Lininis

Biografija

1952 m. Latvijos Jazepo Vytuolo konservatorijoje Rygoje baigė aktorinį meistriškumą, 1963 m. – režisūrą, 1965 m. – A. Lunačiarskio teatro meno instituto Aukštuosius režisūros kursus Maskvoje.
Nuo 1952 m. Latvijos dramos teatro aktorius, nuo 1960 m. Latvijos jaunimo teatro aktorius ir režisierius, nuo 1966 m. Latvijos nacionalinės operos režisieriaus asistentas ir režisierius, 1971–1987 m. Latvijos Janio Rainio dailės teatro vyr. režisierius, nuo 1987 m. – režisierius. Nuo 1971 m. dėstė Latvijos J. Vytuolo konservatorijoje.
Pranas Šaulys

Biografija

1920 m. gegužės 15 d. – 1920 m. spalio 20 d. Steigiamojo Seimo atstovas. Priklausė Lietuvos krikščionių demokratų partijos frakcijai. Steigiamojo Seimo nario mandato atsisakė.
Palūkanų normų apsikeitimo sandoris

Palūkanų normų pinigų srautų apsikeitimo sandoris (angl. interest rate swap) – išvestinis finansinis instrumentas, kurio pagalba pora sandorio dalyvių apsikeičia palūkanų normų srautais, paskaičiuotais pagrindinei sumai.
Palūkanų normų pinigų srautų apsikeitimo sandoriais paprastai apkeičiamas fiksuotas pinigų srautas į kintamą. Dėl fiksuoto srauto sutariama sandorio metu, o dėl kintamojo paprastai sutariama naudoti visuotinai priimtą standartą, dažniausiai LIBOR.

Pritaikymas apsidraudime

Palūkanų normų pinigų srautų apsikeitimo sandoris gali būti naudojamas apsidrausti nuo trumpalaikių palūkanų normų (pavyzdžiui, LIBOR) svyravimo rizikų. Tam tikslui sukonstruojama sintetinė paskola su fiksuota palūkanų norma.
Pavyzdys
Nekilnojamojo turto vystytojas stato objektą, kurį yra sutaręs išnuomoti ilgam laikui. Projektui reikia 10.000.000 litų. Bankas jam siūlo skolintis už kintamas palūkanas, kurios yra lygios 6 mėn. LIBOR + 1 %. Tarkime LIBOR tuo metu lygus 4 %, taigi pradiniu momentu mokamos palūkanos būtų 5 %.
Νekilnojamojo turto vystytojui tokios palūkanos priimtinos, tačiau jei jos pakiltų per aukštai, tarkim iki 10 %, projektas taptų nuostolingas. NT vystytojas susisiekia su Palūkanų normų PSAS tarpininku (angl. Swap desk), kuris pasiūlo mokėti LIBOR, mainais už tai, kad gaus 7,5 % pastovias įmokas. Jie sutaria dėl sandorio.
Dabar pinigų srautai yra šie:
NT vystytojas \rightarrow bankas LIBOR + 1 %
NT vystytojas \rightarrow PSAS tarpininkas 7,5 %
PSAS tarpininkas \rightarrow NT vystytojas LIBOR
Dabar NT vystytojas moka 8,5 % palūkanas nepriklausomai nuo to, koks yra LIBOR. Tokiu būdu sukuriama sintetinė paskola su fiksuotom palūkanom (sintetinė, nes sudaryta iš dviejų finansinių produktų).

Pritaikymas spekuliavime

Jei buvo paimta paskola su fiksuota palūkanų norma, tačiau tikimasi palūkanų normų kritimo, palūkanų normų pinigų srautų apsikeitimo sandorio pagalba galima paversti fiksuotas palūkanas kintamomis. Tam tikslui sukonstruojama sinteteinė paskola su kintama palūkanų norma. Tai spekuliacinis sandoris - jo sudarytojas uždirbs, jie palūkanų norma kris, tačiau priešingu atveju gali patirti didelius nuostolius.
Pavyzdys
Nekilnojamojo turto vystytojas prieš keletą metų paėmė paskolą su fiksuotomis 5 % palūkanomis. Nuo to laiko situacija ekonomikoje emė keistis - jis tiki, kad artimiausiu metu LIBOR turi ženkliai nukristi. Norėdamas tuo pasinaudoti, jis susisiekia su Palūkanų normų PSAS tarpininku (angl. Swap desk), kuris pasiūlo mokėti pastovią 5 % palūkanų normą, jei NT vystytojas jam mokėtų kintamą, kuri šiuo metu yra 6 %.
Dabar pinigų srautai yra šie:
NT vystytojas \rightarrow bankas 5 %
NT vystytojas \rightarrow PSAS tarpininkas LIBOR
PSAS tarpininkas \rightarrow NT vystytojas 5 %
Tarkime sandoris įvyksta, o LIBOR norma rinkoje nukrinta iki 4 %. Tuomet NT vystytojas turi naudos - jis moka rinkos LIBOR, t. y. 4 %, o ne 5 %, kaip jam būtų tekę mokėti pagal ankstesnį sandorį.
Tačiau šio tipo sandoris rizikingas - jei LIBOR būtų pakilęs virš 5 %, NT vystytojas būtų patyręs nuostolių. Jei palūkanų normos pakiltų tiek, kad išlaidos būtų mažesnės už įplaukas iš nuomos, projektas taptų nuostolingas.
Atspindžiai (Kaunas)

Istorija

Leido Lietuvos kariuomenės Generalinio štabo literatūros skyrius vietoj anksčiau ėjusių „Šešėlių“. Pasirodė 20 numerių. Paskutinįjį numerį išleido Lietuvos telegrafo agentūra ELTA.
Redagavo Jonas Martynas Laurinaitis.
Setagaja

Istorija

Setagaja buvo įkurta 1947 m. kovo 15 d.
Edo laikotarpiu čia buvo įsikūrę net 42 kaimai.

Geografija

Nuo Kanagavos prefektūros Setagają skiria Tamos upė.

Simboliai

Oficiali gėlė – Pecteilis radiata, medis – japoninis skirpstulas (Zelkova serrata), paukštis – Cyanopica cyana.
Tekstilininkas

Tekstilininkas – AB „Alytaus tekstilė“ kolektyvo laikraštis, leistas nuo 1975 m. liepos 18 d. iki 1996 m. Alytuje.

Istorija

Iki 1992 m. buvo Alytaus medvilnės kombinato savaitraštis. Nuo 1995 m. leistas du kartus per mėnesį. Tiražas 1975–1993 m. – po 1500 egz., 1996 m. – 1000 egz.
Suvalkų miesto švietimo įstaigos

Suvalkų miesto švietimo įstaigos - mieste yra 9 vaikų darželiai, 9 pradinės mokyklos, 8 gimnazijos, 11 vidurinių mokyklų ir vienas licėjus.
Spitrėnų akmenys su dubenimis

Spitrėnų akmenys su dubenimis – du dubenėtieji akmenys, esantys Spitrėnų kaime (Utenos sen.) Utenos rajone, nuo 2004 m. įtraukti į Kultūros paveldo registrą. 
Vienas iš mitologinių akmenų slūgso kaimo kryžkelėje, 200 m į pietryčius nuo kapinių. Riedulys pažymėtas medine lentele su įrašu „Spitrėnų I akmuo su dubeniu“, šalia stovi koplytstulpis.